Ekstraordinær indbetaling vedrørende tjenestemænd 
Sagsfremstilling 
2.         Ekstraordinær indbetaling vedrørende tjenestemænd - Åbent 
  
  
SAGENS INDHOLD 
[adresse] har forsikret de fremtidige pensionsudbetalinger til kommunens tjenestemænd hos 
pensionsselskabet Sampension.  
  
Kommunens forsikringspræmie fastsættes på baggrund af en fælles afregningssats og reguleres løbende i forhold til 
forventningerne til den enkelte tjenestemand. Kommunens indbetalinger placeres på en bonuskonto i Sampension, 
som bl.a. bruges til at regulere forsikringspræmier for de enkelte tjenestemænd.  
  
Byrådet besluttede 18. december 2012, at der i 2012 ekstraordinært skulle indbetales 15 mio. kr. til kommunens 
bonuskonto i Sampension med henblik på at reducere den fremtidige løbende forsikringsudgift til Sampension. 
  
Ved 3. budgetopfølgning 2013, som Byrådet behandlede 26. november 2013, forventedes der et mindreforbrug på 
serviceudgifterne i [adresse] i 2013 på 24 mio. kr. i forhold til kommunens serviceramme. En vurdering af 
Favrskov Kommunes serviceudgifter ultimo 2013 har vist, at det forventede mindreforbrug forventes at holde. 
Samtidig har Favrskov Kommune i 2013 oplevet en stigende likviditet, og kassebeholdningen udgjorde pr. 
november måned 2013 som et 12 måneders gennemsnit 214,7 mio. kr.  
  
Administrationen har som en følge heraf anbefalet, at der også i 2013 indbetales et ekstraordinært beløb til 
Sampension med henblik på at reducere den fremtidige forsikringsudgift yderligere.  
  
På den baggrund har borgmesteren i henhold til kommunestyrelseslovens § 31, stk. 1, besluttet, at der i 2013 
ekstraordinært indbetales 10,0 mio. kr. til kommunens bonuskonto i Sampension. Økonomiudvalgets medlemmer er 
informeret om beslutningen. 
  
Beslutningen er truffet på baggrund af Byrådets lignende beslutning i 2012 samt, at der med beslutningen alene er 
tale om at fremrykke en indbetaling til Sampension.  
  
ØKONOMISKE KONSEKVENSER 
Kommunens budget til forsikringspræmien til pensionsselskabet Sampension udgør i 2014 3,8 mio. kr.  
  
 
Byråd 
7. januar 2014 
Sagsnr. 710-2012-
153932 
Dok.nr. 710-2013-
299475 
Sagsbehandler 
DPBCJ 
  
Tidl. politisk behandling 
BY, 15.18.12, pkt. 197 
Forventet sagsgang 
BY 
Lovgrundlag 
Lov om kommunernes styrelse § 31, stk. 1 
Kommunens bonuskonto i Sampension bliver pt. forrentet med 1,76 %.  
  
Favrskov Kommune får i dag en rente på 0,25 % af indestående op til 40 mio. kr. og 0 % af indestående over 40 
mio. kr. på likviditet placeret på kommunens bankkonti. Gæld forrentes med 0,45 %. 
  
Den ekstraordinære indbetaling på 10 mio. kr. medfører et likviditetstræk i 2013 og reducerer den fremtidige 
forsikringsudgift til Sampension. Ved uændrede forudsætninger vil en ekstraordinær indbetaling på 10 mio. kr. 
medføre en forventet mindreudgift på ca. 2,5 mio. kr. årligt i en 4-årig periode.  
  
De budgetmæssige konsekvenser i 2014 medtages i 1. budgetopfølgning.  
  
INDSTILLING 
Borgmesteren indstiller til Byrådet: 
  
1. At beslutningen om ekstraordinær indbetaling på 10 mio. kr. til forsikringsselskabet Sampension tages til 
orientering. 
  
BESLUTNING 
  
  
  
Byråd, 7. januar 2014: 
Fraværende: Ingen 
  
Godkendt. 
